Երեկվա իրադարձությունն իր հետևանքով շատ նման է ՀՀԿ խմբակցության մայիսի 1-ի դեմարշին, երբ հասարակության տոտալ մոբիլիզացիան անխուսափելի դարձրեց հեղափոխության անվերապահ հաղթանակը։ Վանեցյանի ու Խաչատրյանի գաղտնալսված հեռախոսազրույցների հրապարակայնացումը գուցե Քոչարյանի ալիբին դառնա Եվրոպական դատարանում, սակայն հիմա նրան զրկեց մանևրելու անգամ նվազագույն հնարավորությունից՝ գրեթե անխուսափելի դարձնելով երկրորդ նախագահի մոտալուտ կալանավորումը Վճռաբեկ դատարանի որոշմամբ կամ գուցե մեկ այլ գործով, որի մասին հասարակությունը տեղեկացավ երեկ։